CELEX: 62011CA0225
Language: hu
Date: 2012-04-26 00:00:00
Title: C-225/11. sz. ügy: A Bíróság (nyolcadik tanács) 2012. április 26-i ítélete (az Upper Tribunal (Tax and Chancery Chamber) (Egyesült Királyság) előzetes döntéshozatal iránti kérelme) — The Commissioners for Her Majesty’s Revenue and Customs kontra Able UK Ltd (Héa — 2006/112/EK irányelv — Adómentességek — A 151. cikk (1) bekezdésének c) pontja — Az amerikai haditengerészet elavult hajóinak valamely tagállam területén való bontására irányuló ügylet)

16.6.2012   
            
            
               HU
            
            
               Az Európai Unió Hivatalos Lapja
            
            
               C 174/13
            
         A Bíróság (nyolcadik tanács) 2012. április 26-i ítélete (az Upper Tribunal (Tax and Chancery Chamber) (Egyesült Királyság) előzetes döntéshozatal iránti kérelme) — The Commissioners for Her Majesty’s Revenue and Customs kontra Able UK Ltd
   (C-225/11. sz. ügy) (1)
   
   (Héa - 2006/112/EK irányelv - Adómentességek - A 151. cikk (1) bekezdésének c) pontja - Az amerikai haditengerészet elavult hajóinak valamely tagállam területén való bontására irányuló ügylet)
   2012/C 174/17
   Az eljárás nyelve: angol
   
      A kérdést előterjesztő bíróság
   
   Upper Tribunal (Tax and Chancery Chamber)
   
      Az alapeljárás felei
   
   
      Felperes: The Commissioners for Her Majesty’s Revenue and Customs
   
      Alperes: Able UK Ltd
   
      Tárgy
   
   Előzetes döntéshozatal iránti kérelem — Upper Tribunal (Tax and Chancery Chamber) (Egyesült Királyság) — A közös hozzáadottértékadó–rendszerről szóló, 2006. november 28-i 2006/112/EK tanácsi rendelet (HL L 347., 1. o.) 151. cikke (1) bekezdése c) pontjának értelmezése — Egyes, exportnak minősülő ügyletekre vonatkozó adómentességek — Az amerikai haditengerészet elavult hajóinak valamely tagállam területén való bontására irányuló ügylet
   
      Rendelkező rész
   
   A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 151. cikke (1) bekezdésének c) pontját úgy kell értelmezni, hogy valamely, Észak-atlanti Szerződést aláíró tagállamban végzett és az e Szerződést aláíró másik állam haditengerészete elavult hajóinak bontására irányuló olyan szolgáltatásnyújtás, mint amely az alapügy tárgya, e rendelkezés értelmében csak akkor héamentes
   
               —
            
            
               ha e szolgáltatást e másik állam közös védelmi feladatokban részt vevő fegyveres erőinek valamely egysége vagy azok polgári állománya számára nyújtják, és ha
            
         
               —
            
            
               ugyanezen szolgáltatást az érintett tagállam területén állomásozó vagy ott ideiglenesen tartózkodó ilyen fegyveres erők valamely egysége vagy azok polgári állománya számára nyújtják.
            
         
      (1)  HL C 211., 2011.7.16.